ປະທານາທິບໍດີໃໝ່ ຂອງອັຟການິສຖານ ສາບານໂຕ ເຂົ້າຮັບຕຳແໜ່ງ 
ທ່ານ Ashraf Ghani ເປັນຜູ້ນຳໃໝ່ ຄົນທຳອິດ ນັບແຕ່ສະຫະລັດ ໄດ້ບຸກລຸກ ເຂົ້າໄປໃນອັຟການິສຖານ ໃນທ້າຍປີ 2001 ເປັນຕົ້ນມາ.
ອັຟການິສຖານໄດ້ຈັດພິທີ ສາບານໂຕເຂົ້າຮັບຕຳແໜ່ງ ຂອງ ທ່ານ Ashraf Ghani ເປັນປະທານາທິບໍດີຄົນໃໝ່ຂອງປະ ເທດ ຊຶ່ງເປັນຜູ້ນຳໃໝ່ຄົນທຳອິດ ນັບແຕ່ສະຫະລັດໄດ້ບຸກລຸກ ເຂົ້າໄປໃນອັຟການິສຖານ ໃນທ້າຍປີ 2001 ເປັນຕົ້ນມາ ພາຍໃຕ້ການຮັກສາຄວາມປອດໄພຢ່າງເຄັ່ງຄັດ ບັນດາຜູ້ແທນ ມາຈາກທົ່ວໂລກ ໄດ້ເຂົ້າຮ່ວມໃນພິທີດັ່ງກ່າວໃນວັນຈັນມື້ນີ້ ຊຶ່ງ ໄດ້ຈັດຂຶ້ນທີ່ທຳນຽບປະທານາທິບໍດີໃນນະຄອນຫລວງຄາບູລ ບັນດາຜູ້ນຳດ້ານການເມືອງ ແລະດ້ານສາສະໜາອັຟການິສຖານ ກໍໄດ້ເຂົ້າຮ່ວມນຳເຊັ່ນກັນ ປະທານາທິບໍດີ Ghani ກ່າວວ່າ: ທ່ານ Hamid Karzai ປະທານາທິບໍດີທີ່ຈະພົ້ນຈາກຕຳແໜ່ງໄປ ໄດ້ມອບໂອນຄວາມຮັບຜິດຊອບຕ່າງໆໃນການນຳພາອັຟການິສຖານ ໃຫ້ທ່ານ Ghani ຫຼັງຈາກໄດ້ຄອງອຳນາດມາ ຕັ້ງແຕ່ພວກຕາລີບັນຖືກຂັບໄລ່ອອກຈາກອຳນາດໄປ ທ່ານອັບດູລລາ ອັບດູລລາ ຄູ່ແຂ່ງໃນການເລືອກຕັ້ງກໍໄດ້ສາບານໂຕເຂົ້າຮັບຕຳແໜ່ງ ເຊັ່ນກັນ ໃນຖານະເປັນຫົວໜ້າບໍລິຫານຄົນໃໝ່ຂອງປະເທດ ໃນການແບ່ງປັນອຳນາດ ທີ່ໄດ້ບັນລຸຂໍ້ຕົກລົງກັນ ຫຼັງຈາກປະເຊີນກັບວິກິດການຫຼັງການເລືອກຕັ້ງ ເປັນເວລາຫຼາຍເດືອນ ທ່ານ Abdullah Abdullah ຫົວໜ້າບໍລິຫານຄົນໃໝ່ຂອງອັຟການິສຖານກ່າວວ່າ: ການສາບານໂຕເຂົ້າຮັບຕຳແໜ່ງຂອງທ່ານ Ghani ເປັນຂີດໝາຍແຫ່ງການໂອນອຳນາດແບບປະຊາທິປະໄຕຢ່າງສັນຕິຄັ້ງທຳອິດ ໃນອັຟການິສຖານ ທີ່ໄດ້ຮັບຄວາມເສຍຫາຍຈາກສົງຄາມນັ້ນ